Nesexdam tamlellit n tutlayin di yal amḍiq: di berra, deg uxxam neɣ di tedbelt, ayagi yettuɣal ɣer wazal isɛant tutlayin-agi (taɛrabt d tefransist) di tmurt-nneɣ, imi ṭfent yakk iḥricen ama n ddin, ttrebga, tasertit ,tadamsa d tussna ; rnu ɣer waya tamlilt n tɣamsa i yerṣan tutlayin-agi di lezzayer, d ayagi i yessawaḍen wid yettmeslayen, ɣer usexleḍ n tutlayt n teqbaylit akk d taɛrabt neɣ tafransist. Tamlellit n tutlayin tgellud s lemḍara ɣef tutlayt tayemmat, imi tesnqas di temhazt n tutlayt-agi, s ubeddel n wawalen n teqbaylit s iberraniyen d ayen ara tt-yawin ɣer nnger.